แท้งลูกตั้งแต่วันที่18มีนาคม​แล้วขูดมดลูก ตอนนี้ขะเข้า1เดือนแล้งยังมีเลือดออกอยู่เลยอันตรายไหมคะ
สวัสดีค่ะ การทำแท้งด้วยการขูดมดลูกนั้น ก็คือการใช้เครื่องมือทางการแพทย์เข้าไปขูดเอาตัวอ่อนและเนื้อเยื่อรอบๆให้ออกมา ซึ่งหลังการทำแท้งจะสามารถมีเลือดออกทางช่องคลอดได้น้อยๆประมาณ 1-2 สัปดาห์ และควรน้อยลงเรื่อยๆ ปวดหน่วงท้องน้อยได้ประมาณ 1 สัปดาห์แรก และควรจะหายไปค่ะดังนั้นหากผ่านมา 1 เดือนแล้ว ยังมีเลือดออกทางช่องคลอดอย่างต่อเนื่องไม่หายไป น่าจะเป็นภาวะผิดปกติ ซึ่งอาจเกิดจากการแท้งไม่ครบ หรือมีการติดเชื้อในมดลูกหรือปากมดลูก ควรกลับไปพบสูตินรีแพทย์ที่ดูแลเพื่อตรวจร่างกายเพิ่มเติมอีกครั้งขณะนี้งดการมีเพศสัมพันธ์ งดยกของหนัก ไม่ซื้อยาใดๆมาใช้เอง